	
	                                       ROMÂNIA
                             JUDEŢUL HUNEDOARA
                                CONSILIUL LOCAL
                           AL MUNICIPIULUI LUPENI
	
[image: image1.wmf] 




HOTĂRÂREA nr.  123/ 2022
privind aprobarea nivelului cotizației anuale ce revine Municipiului Lupeni în calitate de membru al 

Asociației Municipiilor din România
hotărârea a fost aprobată prin vot liber exprimat cu unanimitate de voturi


Consiliul Local al Municipiului Lupeni


Analizând Proiectul de hotărâre nr. 123/ 2022 precum și Referatul de aprobare nr. 20.044/ 29 iunie 2022 prin care domnul Lucian Marius Resmeriță, Primar al Municipiului Lupeni, propune aprobarea nivelului cotizației anuale ce revine Municipiului Lupeni în calitate de membru al Asociației Municipiilor din România;

Văzând Raportul comun nr. 20.192/ 29 iunie 2022 prezentat de Direcția Economică și Compartimentul juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Ținând cont de:

-  Hotărârea Consiliului local al Municipiului Lupeni nr. 77/ 2006 privind aderarea Consiliului local al Municipiului Lupeni la Asociaţia Municipiilor din România;

- Hotărârea Adunării Generale nr. 219/ 06.11.2017 a Asociației Municipiilor din România privind stabilirea cuantumului cotizației datorate de membrii A.M.R.;

În conformitate cu prevederile art. 35 alin. (6) din Legea nr. 273/ 2006 privind finanțele publice locale, cu modificările și completările ulterioare; 

În conformitate cu prevederile art. 49 alin. (1) lit. “a” din O.G. nr. 26/ 2000 cu privire la asociaţii şi fundaţii, republicată, cu modificările și completările ulterioare;

În temeiul dispoziţiilor art. 129 alin. (1) și alin. (14) precum și art. 139 alin. (1) din Ordonanța de Urgență nr. 57/ 2019 privind Codul administrativ
H O T Ă R Ă Ş T E:


Art. 1 – (1) În vederea susținerii activității Asociației Municipiilor din România se aprobă plata unei cotizații anuale în sumă de 0,5 lei/ locuitor/ an.

(2) Achitarea cotizației se va face prin raportare la numărul de locuitori ai Municipiului Lupeni comunicați de Institutul Național de Statistică la data de 1 ianuarie a anului anterior celui pentru care se datorează cotizația. 

Art. 2 – (1) Primarul Municipiului Lupeni va reprezenta Municipiul Lupeni în relația cu Asociația Municipiilor din România stabilind activitățile organizate de aceasta la care va participa în mod direct sau prin delegat.

(2) Atribuțiile de reprezentare vor putea fi delegate Viceprimarului Municipiului Lupeni sau altor angajați din Aparatul de specialitate în condițiile legii. 
Art. 3 – Funcționarii publici din Aparatul de specialitate al Primarului Municipiului Lupeni vor face parte din corpurile profesionale organizate de Asociația Municipiilor din România participând activ la atingerea obiectivelor asociației.
Art. 4 – Sumele necesare aducerii la îndeplinire a prezentei hotărâri vor fi suportate din bugetul local al Municipiului Lupeni în limitele alocațiilor bugetare anuale.
Art. 5 – Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 6 – Prezenta hotărâre se va comunica Instituției Prefectului județului Hunedoara în vederea verificării legalității și Primarului Municipiului Lupeni în vederea aducerii la îndeplinire, fiind adusă la cunoștință publică prin publicarea pe site-ul Municipiului Lupeni.

